armvectores/hy_wikipedia_2023 huggingface dataset:
Դոն Կառլոս (օպերա)

«Դոն Կառլոս» (ֆր.՝ Don Carlos, իտալերեն՝ Don Carlo), իտալացի երգահան Ջուզեպե Վերդիի օպերա հինգ գործողությամբ։ Ֆրանսերեն լիբրետտոյի հեղինակներն են Կամիլ դյու Լոկլը և Ժոզեֆ Մերին ըստ Ֆրիդրիխ Շիլլերի նույնանուն դրամայի (գերմ.՝ Don Karlos, Infant von Spanien)։
Առաջնախաղը կայացել է 1867 թ. մարտի 11-ին Փարիզի օպերային թատրոնում («Գրանդ-օպերա»)։
Օպերայի ամբողջական տարբերակը տևում է շուրջ 4 ժամ և դրանով հանդիսանում է օպերային ժանրում գրված Վերդիի ամենաերկար ստեղծագործությունը։ Երգահանի կյանքի օրոք և մահից հետո հայտնվել են բազմաթիվ ավելի կարճ տարբերակներ։
Կարո Նիկոդեմ

Կարո Նիկոդեմ (գերմ.՝ Nikodem Caro, մայիսի 23, 1871(1871-05-23), Լոձ, Piotrków Governorate, Լեհական թագավորություն, Ռուսական կայսրություն - հունիսի 27, 1935(1935-06-27), Հռոմ, Իտալիա), գերմանացի քիմիկոս և ձեռնարկատեր, քիմիայի դոկտոր, ԽՍՀՄ գիտությունների ակադեմիայի արտասահմանյան թղթակից անդամ (1925)։


== Կենսագրություն ==
Ծնվել է Լեհաստանում և Վերին Սիլեզիայում բնակվող հայտնի հրեական ընտանիքում։ 1888 թվականին դպրոցն ավարտելուց հետո ընդունվել է Բեռլինի տեխնիկական համալսարանի քիմիական ֆակուլտետը։ 1891 թվականից Բեռլին-Շառլոտենբուրգի տեխնիկական ուսումնարանի քիմիկոս էր։
Հաջորդ տարի Ռոստոկի համալսարանում ստացել է դոկտորի աստիճան, այնտեղ աշխատել է որպես դոցենտ։
Գործընթացը, որը նա մշակել է Ադոլֆ Ֆրանկի հետ կարբիդներից ցիանիդային միացությունների արտադրության համար, արտոնագրվել է 1895 թվականի մարտի 31-ին։ Տնտեսական շահագործման և ցիանիդի հետագա հետախուզման նպատակով Կարոն Ադոլֆ Ֆրանկի հետ հիմնել է «Cyanidgesellschaft mbH» ընկերությունը։
Կարո-Ֆրանկ ձեռնարկության մշակումներն ու արտադրանքը նպաստել են Առաջին համաշխարհային պատերազմի ժամանակ գերմանական զորքերի կողմից օգտագործվող քիմիական զենքի արտադրությանը։ Պատերազմից հետո նա դարձել է «Bayerische Stickstoffwerke AG» բավարական քիմիական ընկերության առաջին նախագահը։
1933 թվականին նացիստների իշխանության գալուց հետո Կարոն լքել է Գերմանիան և Շվեյցարիայի տարածքով գաղթել Իտալիա։ ՄԱհացել է 1935 թվականին Հռոմում։ Թաղված է Ցյուրիխում։


== Գիտական գործունեություն ==
Հիմնական հետազոտությունները եղել են կալցիումի կարբիդի և ացետիլենի ստացման բնագավառում, որոնց արտադրությունը մեծ նշանակություն ուներ գերմանական քիմիական արդյունաբերության համար։
Նա առաջարկել է կալցիումի կարբիդի փորձարկման մեթոդ (Կարոյի մեթոդ), որը 1890-ական թվականներին դարձել է Գերմանական ստանդարտի պաշտոնական տեխնոլոգիական գործընթաց։ Պրոֆեսոր Ադոլֆ Ֆրանկի հետ համագործակցելով 1895 թվականին մշակել է ազոտը կալցիումի կարբիդի հետ հակազդման միջոցով կալցիումի ցիանամիդ ստանալու համար ազոտի ամրագրման մեթոդ, և առաջարկել վառարաններ ցիանամիդի արտադրության համար (Ֆրանկ-Կարո վառարաններ), ինչպես նաև փորձեր տորֆից գազի հիդրատացման և գազիֆիկացման վերաբերյալ։
Մեծ թվով արտոնագրերի հեղինակ է։ Հեղինակել է նաև մի շարք տպագիր աշխատություններ, այդ թվում՝ «Ացետիլենի ձեռնարկ» (1904)։
Հայտնի է ամոնիակի կատալիտիկ օքսիդացման, տորֆի գազաֆիկացման վերաբերյալ իր աշխատություններով։ Մշակել է ցիանամիդային ազոտի ֆիքսման մեթոդը։


== Ծանոթագրություններ ==


== Արտաքին հղումներ ==
Nikodem Caro, Chemist and entrepreneur Archived 2016-09-11 at the Wayback Machine.(անգլ.)
Ռոդինա (այլ կիրառումներ)

Ռոդինա, կարող է վերաբերել՝

Ռոդինա - գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Ռոդինա - գյուղ Ռուսաստանի Պսկովի մարզի Պսկովսկի շրջանի կազմում։
Ալտկյուլա (գյուղ, Տոիլա շրջան)

Անվան այլ կիրառումների համար տե՛ս՝ ԱլտկյուլաԱլտկյուլա (էստ․՝ Altküla), գյուղ Էստոնիայի Իդա-Վիրումաա նահանգի Տոիլա շրջանում։
2011 թվականի տվյալներով գյուղում բնակվում էր 73 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պնևմառելե

Պնևմառելե, պնեմատիկ ռելե, պնևմաավտոմատիկայի հիմնական տարրերից․ կառավարող տարր, որի համար որպես ընկալող օրգան են ծառայում մեմբրանը (հաճախ էլաստիկ), սիչֆոնը և այլն, իսկ որպես պնևմամեխանիկական փոխակերպիչ (մեխանիկական տեղափոխությունը օդի կամ գազի ճնշման փոփոխության վերածող)՝ ծայրափողակ-սահափականը։ Առավել տարածված մեմբրանային պնևմառելեներում օգտագործում են ինչպես մեկուսացված մեմբրաններ, այնպես էլ դրանց հավաքածուները (մեմբրանային բլոկներ)։ Մեմբրանային պնևմառելեները լինում են անալոգային (անընդհատ) և ընդհատ գործողության։
Կիսլովկա (այլ կիրառումներ)

Կիսլովկա, կարող է վերաբերել՝

Կիսլովկա - գյուղ Ռուսաստանի Նիժնի Նովգորոդի մարզի Լիսկովսկի շրջանի կազմում։
Կիսլովկա - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Կիսլովկա - գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Կիսլովկա - գյուղ Ռուսաստանի Տոմսկի մարզի Տոմսկի շրջանի կազմում։
Գորոխովսկի (Շոլոխովսկի շրջան)

Գորոխովսկի (ռուս.՝ Гороховский), գյուղ Ռուսաստանի Ռոստովի մարզի Շոլոխովսկի շրջանում։ Մտնում է Կոլունդաևսկի գյուղական համայնքի կազմի մեջ։
Good 4 U

«Good 4 U», ամերիկացի երգչուհի Օլիվիա Ռոդրիգոյի երգը, որը թողարկվել է 2021 թվականի մայիսի 14-ին Interscope Records և Geffen Records լեյբլներում որպես Sour դեբյուտային ալբոմի երրորդ սինգլ։
«Good 4 U»-ը փոփ-փանկի, փոփ-ռոքի, գրանժի և թին-փոփ երաժշտության խառնուրդ է։ Այն օգտագործում է էլեկտրական կիթառներ և հարվածային գործիքներ, իսկ տեքստն ուղղված են նախկին սիրելիին, որը շատ արագ հեռացել է հարաբերությունների խզումից հետո։ Երգն արժանացել է երաժշտական քննադատների հավանությանը։ Ռոդրիգոն երաժշտական տեսահոլովակում ներկայանում է չիրլիդերի դերում, որը պատրաստվում է վրեժխնդիր լինել իր սիրելիից։
Սինգլը առաջին հորիզոնականն է զբաղեցրել Ավստրալիայում, Մեծ Բրիտանիայում, Կանադայում, Իռլանդիայում, Նոր Զելանդիայում, Նորվեգիայում և ԱՄՆ-ում (Ռոդրիգոյի «Drivers License» դեբյուտային սինգլից հետո դառնալով երկրորդ չարթփոփերը ԱՄՆ-ում)։ «Sour»-ը դարձել է պատմության մեջ առաջին դեբյուտային ալբոմը, որը Billboard Hot 100-ում ունեցել է առաջին հորիզոնականով երկու նորամուտ։


== Պատմություն ==
Ռոդրիգոն հայտարարել է իր դեբյուտային «Sour» ալբոմի մասին 2021 թվականի ապրիլի 1-ին։ «Good 4 U»-ն զբաղեցրել է վեցերորդ տեղը թրեք-լիսթում։ Մայիսի 10-ին Ռոդրիգոն սոցիալական ցանցերում իր աքաունթների միջոցով հայտարարել է, որ «Good 4 U»-ը մայիսի 14-ին կթողարկվի որպես «Sour»-ի երրորդ սինգլը «Drivers License»-ից և «Deja Vu»-ից հետո։ Հայտարարության հետ մեկտեղ նա նաև ցուցադրել է երգի շապիկը։ Ռոդրիգոն ավելի վաղ այդ երգի թիզերը տեղադրել էր «Deja Vu»-ի գովազդային պատկերում։
«Good 4 U»-ի մասին հայտարարվել է 2021 թվականի մայիսի 10-ին սոցիալական մեդիայի միջոցով որպես «Sour» ալբոմի երրորդ սինգլ։ Երգի թողարկումը կայացել է մայիսի 14-ին։ Ռոդրիգոն նաև հաղորդել Է, որ մայիսի 15-ին այդ երգով հանդես կգա Saturday Night Live ծրագրում։


== Կոմպոզիցիա ==
«Good 4 U» երգ է փոփ պանկի, փոփ ռոքի, գրանժի և թին փոփի էլեկտրո երանգներով ու ալտերնատիվ ռոքի ինտոնացիաներով։


== Երգացանկ ==
"Singles 4 U" vinyl single
"Good 4 U"
"Enough for You" (piano version)


== Մրցանակներ և անվանակարգեր ==


== Երաժշտական տեսահոլովակ ==
Երաժշտական տեսահոլովակը թողարկվել է 2021 թվականի մայիսի 14-ին՝ սինգլի թողարկման հետ միաժամանակ։ Ռեժիսորը եղել է Petra Collinsը։ Տեսահոլովակում Ռոդրիգոն նախկին ընկերոջն ուղղված սարկազմով լի տեքստով տեսահոլովակում կատարում է դպրոցական չերլիդերի դերը, որը վրեժ է ուզում լուծել իր նախկին սիրելիից։ Երաժշտությունը հիշեցնում է Paramore-ի և այլ փոփ փանք խմբերի։


== Համերգային ելույթներ ==
«Good 4 U» երգն առաջին անգամ կատարվել է մայիսի 15-ին Saturday Night Live հեռուստաշոուում։ 2021 թվականի հունիսի 30-ին՝ SOUR prom շոուի ժամնակ, Ռոդրիգոն կատարել է «Good 4 U», «drivers license», «jealousy, jealousy», «brutal» և «traitor» երգերը։


== Ձայնագրության մասնակիցներ ==
Ըստ Ալբոմի նշումների և Tidal ծառայության տվյալների.
Ստուդիաներ

Անձնակազմ


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
 «Good 4 U» (Live From Saturday Night Live/2021)
 good 4 u (live from SOUR prom)
 «Good 4 U» (Behind The Scenes)  (նկարահանումներ)
Ժան Տատլյան

Ժան Հարությունի Տատլյան (օգոստոսի 1, 1943(1943-08-01), Սալոնիկ, Հունաստան), հայ խորհրդային և ֆրանսիացի երգիչ։ Ըստ իր կարծիքի՝ Տատլյանը Խորհրդային Միության առաջին շանսոն երգիչն է։


== Կենսագրություն ==
Ժան Տատլյանը ծնվել է 1943 թվականի օգոստոսի 17-ին Հունաստանի Սալոնիկ քաղաքում։ Ընտանիքի երեք զավակներից կրտսերն է եղել։ 1947 թվականին ընտանիքը ներքաղթել է Խորհրդային Հայաստան։
Երաժշտությամբ սկսել է զբաղվել մինչև չափահաս դառնալը։ Ավարտել է Կիևի էստրադային-կրկեսային ուսումնարանը։ 1956 թվականին ընտանիքի հետ տեղափոխվել է Սուխում, որտեղ աշխատել է տեղի ֆիլհարմոնիայում։ 1961 թվականին դարձել է Հայաստանի պետական ջազ նվագախմբի մենակատար։ Հետագայում տեղափոխվել է Լենինգրադ և աշխատել Լենհամերգում (ռուս.՝ Ленконцерт), ստեղծել է իր նվագախումբը, որի երաժշտական ղեկավար է հրավիրել Գրգորի Կլեյմիցին։
Նրա հիթերից են «Փողոցային լապտերներ», «Աշնանային լույս», «Երկ կաթիլի մասին», «Հին աշտարակ» երգերը։ Ձայնասկավառակների տիրաժը անցել է 50 միլիոնից։
1971 թվականին ֆրանսուհու հետ կեղծ ամուսնություն ձևակերպելով արտագաղթել է Ֆրանսիա։ Երգել է Փարիզի «Ռասպուտին»կաբարեում, «Մոսկովյան աստղ» ռեստորանում։ Ավելի ուշ, Փարիզի կենտրոնում՝ Հաղթական կամարի հարևանությամբ իր սեփական՝ «Երկու կիթառ», ռեստորանն է բացել, որի երգացանկում սեփական երգերից բացի, կատարել է նաև հայկական, գնչուական և ռուսական ժողովրդական երգեր։ Արագ է տիրապետել ֆրանսերենին և ծանոթություն է հաստատել հայտնի անձանց հետ, որոնց թվում էին՝ Միշել Մերսյեն, Շառլ Ազնավուրը, Լայզա Մինելլին։


== Ծանոթագրություններ ==


== Արտաքին հղումներ ==
Երգչի պաշտոնական կայքը
[1] Պաշտոնական YouTube ալիքը
Ժան Տատլյանը «Встречи на Моховой» հեռուստահաղորդումում  - 2009թ․ փետրվարի 11-ի ձայնագրություն
Կենսագրությունը popsa.info կայքւմ
Ժան Տատլյան ճակատագիր և երգեր
Ժան Տատլյան «ԽՍՀՄ-ում իմ անունը տալ արգելել էին․․․»
Ժան Տատլյան «Մարդ չի կարող օվկիանոսի վրա միայն տանիկ կառուցել» Archived 2016-03-11 at the Wayback Machine.
Ժան Տատլյանի հարցազրույցներից
Ժան Տատլյան, Կարևորը երևակայությունն ու աշխատանքն են․․․
Մոնոգեն ֆունկցիա

Մոնոգեն ֆունկցիա , կոմպլեքս փոփոխականի ֆունկցիա, որը որոշված է որևէ E բազմության վրա և ունի ածանցյալ այդ բազմության որևէ կետում կամ այդ բազմության յուրաքանչյուր կետում (բազմության վրա մոնոգեն ֆունկցիա)։ Եթե E բազմությունը տիրույթ է, ապա (E) բազմության վրա մոնոգեն ֆունկցիաի և E-ում անալիտիկ ֆունկցիայի հասկացությունները համընկնում են։
Կուրտ Շուշնիգ

Կուրտ Շուշնիգ (գերմ.՝ Schuschnigg, դեկտեմբերի 15, 1897(1897-12-15)[…] կամ դեկտեմբերի 14, 1897(1897-12-14), Ռիվա դել Գարդա, Տրենտո, Տրենտինո Ալտո Ադիջե, Իտալիա - նոյեմբերի 18, 1977(1977-11-18)[…], Mutters, Ինսբրուկ, Տիրոլ, Ավստրիա), ավստրիացի պետական և քաղաքական գործիչ։ Եղել է Արդարադատության (1932— 1934 թվականներ), Կրթության (1933—1934 թվականներ) նախարար, 1934 թվականից՝ կանցլեր։ 1936 թվականին Շուշնիգի կառավարությունը ֆաշիստական Գերմանիայի հետ կնքել է համաձայնագիր, որով (տուրք տալով պանգերմանիզմի տեսությանը) Ավստրիան փաստորեն դիտվել է որպես «գերմանական երկրորդ պետություն»։ 1938 թվականին համաձայնագիր է ստորագրել Հիտլերի հետ, որն արագացրել է Ավստրիայի անշլյուսը։ Անշլյուսից հետո Շուշինգը ձերբակալվել է, ազատվել 1945 թվականին և տարագրվել ԱՄՆ (որտեղ ապրել է մինչև 1967 թվականը), 1968 թվականին վերադարձել է Ավստրիա։


== Ծանոթագրություններ ==
Թանդոյանց եկեղեցի

Թանդոյանցի եկեղեցի (հաճախ նաև՝ Թանդոյանց Սուրբ Աստվածածին եկեղեցի), հայկական առաքելական եկեղեցի Վրաստանի մայրաքաղաք Թբիլիսիի Աղամաշենեբելի փողոցում։


== Պատմություն ==


=== Հիմնադրում ===
Եկեղեցին ի սկզբանե կառուցվել է որպես հայկական առաքելական եկեղեցի` հայազգի Սահակ Թանդոյանցի կողմից։ Վերջինիս անունով էլ այն ստացել է Թանդոյանց անվանումը։ Այդ մասին է վկայում նաև եկեղեցու հարևանությամբ մինչև վերջերս պահպանված գրությունը, որտեղ ասվում է, որ «այս ուսումնարանը կառուցվել է անձնական միջոցներով, թբիլիսցի այրի Կեկել Գրիգորյան-Թանդոյանցի կողմից, իր եղբայր Ալեքսանդր Գրիգորյան-Բաբասյանի աջակցությամբ, իր և այս եղեկեցին կառուցողների հոգիների փրկության համար, ովքեր հուղարկավորված են այս տաճարում՝ Սահակ Թանդոյանցի եկեղեցում … 1883 թվական»։


=== Խորհրդային ժամանակաշրջան ===
Վրաստանում խորհրդային կարգերի հաստատումից հետո՝ 1924 թվականին, Թբիլիսիի գործկոմի կայացրած որոշման համաձայն հայկական եկեղեցու Վրաստանի թեմին պատկանող եկեղեցին բռնագրավվել և հանձնվել է պետության տնօրինմանը։ Այդ փաստաթղթում եկեղեցին հիշատակվում է որպես Թանդոյանցի անվան հայկական եկեղեցի։


=== Վրացականացման գործընթաց ===
Վրաստանի անկախության հռչակումից հետո՝ 1990-ական թվականներից, սկսվեց Թանդոյանց հայկական եկեղեցու վրացականացման գործընթացը։
Վրաստանի կառավարությունը, հաշվի չառնելով կիսավեր եկեղեցու պատմական ծագումն ու դավանանքային հատկանիշները, այն հանձնել է Վրաց ուղղափառ եկեղեցուն։ Վրացական եկեղեցու պատրիարքարանը Թանդոյանցի եկեղեցու հիմքերի վրա արդեն իսկ տարբեր տեսակի աշխատանքներ է իրականացրել։
2017 թվականին Թանդոյանցի եկեղեցում Թբիլիսիի օրվա տոնակատարությունների շրջանակներում բացվել էր ժամանակակից արվեստի ցուցադրություն՝ առանց նշելու եկեղեցու պատմությանն առնչվող որևէ դրվագ։
2018 թվականի փետրվարին Վրաց ուղղափառ եկեղեցին Թբիլիսիում գտնվող Նարիկալա ամրոցի մոտից մեծ քանակությամբ հին աղյուսներ է տեղափոխել Թանդոյանցի եկեղեցու ներս, որպեսզի սկսեն վրացական եկեղեցու կառուցման գործընթաց։


== Ներկա վիճակ ==
2018 թվականի փետրվարի դրությամբ Թանդոյանցի եկեղեցին գտնվում է կիսավեր վիճակում։ Կանգուն են պատերը, սակայն ծածկը փլուզված է։ Եկեղեցու վրացականացման գործընթացի շրջանակներում իրականացվում են նախապատրաստական աշխատանքներ տեղում վրացական նոր եկեղեցի կառուցելու ուղղությամբ։ Վերջին հանգամանքը վիճարկում է Հայ առաքելական եկեղեցու Վիրահայոց թեմը՝ այն համարելով հայկական և հայկական թեմին վերադարձման ենթակա։


== Ծանոթագրություններ ==
Զենոն-Արտաշեսի շքադրամներ

Զենոն-Արտաշեսի շքադրամներ։ Զենոնի թագադրության հանդիսավոր արարողությունը կատարվեց Արտաշատում մ. թ. 18 թվականին, Տիբերիոս կայսեր որդեգիր, զորավար Գերմանիկոսի ձեռքով։ Զենոնը կոչվեց հայերի համար նվիրական Արտաշես անունուվ։ Այդ առթիվ կայսրությունը արծաթյա շքադրամներ թողարկեց, որոնք իրենց վրա ունեցած պատկերների և լատիներեն արձանագրությունների դրոշմով միանգամայն հռոմեական էին, չնայած կշռային տվյալներովմնում էին իբրև ատտիկյան դիդրախմանոցներ (երկդրամյաններ)։ Դրանցից յուրաքանչյուրի վրա մեկ կողմից պատկերված էր Գերմանիկոսի գլուխը և շուրջը գրված՝ «GERMANICVS CAESAR. TI. AVG. F. COS. II» («Գերմանիկոս, կեսար, Տիբերիոս Օգոստոսի որդի, երկրորդ անգամ հյուպատոս»), մյուս կողմից, պատկերներով ներկայացված էին հայոց թագավոր Զենոն-Արտաշես և Գերմանիկոսը, կանգնած կողք-կողքի։ Գերմանիկոսը ձախ ձեռքով հենվել է իր նիզակին, իսկաջով ցույց է տալիս հայոց արքային, որը պատիվ է բռնել։ Երկուսն էլ պատկերված են հռոմեական ռազմի տարազով, կարճ անդրավարտիքներով։ Յուրաքանչյուրի կողքին լատինատառ արձանագրված է. ձախից՝ «ARTAXIAS» («Արտաշես»), աջից «GERMANICVS» («Գերմանիկոս»), և այդ ամենը վերցված է կետավոր շրջանակի մեջ։
Շրջանառության մեջ այդ շքադրամները լայն տարածում չեն ունեցել և ավելի քիչ օրինականերով են պահպանվել, քան հայ-հռոմեական հարաբերություններին նվիրված մեզ հայտնի մյուս դրամները։


== Գրականություն ==
Հայ Ժողովրդի Պատմություն
Մաքուր մաթեմատիկա

Ընդհանուր առմամբ մաքուր մաթեմատիկա ասելով, հասկանում են գիտության ճյուղ, որ ուսումնասիրում է աբստրակտ գաղափարներ։
Տասնութերորդ դարից սկսած, այն ճանաչվում էր որպես մաթեմատիկական գործունեության բնագավառ, երբեմն բնութագրելով որպես սպեկուլյատիվ մաթեմատիկա, ի հակադրւմն ուղղությունների, որոնք հանդիպում են նավիգացիա, աստղագիտություն, ֆիզիկա, տնտեսագիտություն, ճարտարագիտություն և այլ ճյուղերի կարիքները բավարարելուն։ Մյուս պարզաբանումն այն է, որ մաքուր մաթեմատիկան պարտադիր չէ կիրառական մաթեմատիկա լինի․ կարելի ուսումնասիրել աբստրակտ օբյեկտները իրենց ներքին բնույթից ելնելով, անկախ նրանից թե իրական կյանքում ինչպես են իրենց դրսևորում։ Չնայած մաքուր և կիրառական մաթեմատիկայի տեսակետները տարբեր փիլիսոփայություն ունեն, պրակտիկայում մաքուր և կիրառական մաթեմատիկայում համընկնումները շատ շատ են։
Իրական կյանքը նկարագրելիս ճշգրիտ մոդելներ մշակելու համար, շատ կիրառական մաթեմատիկոսներ հիմնվում են այնպիսի մեթոդների և միջոցների վրա, որոնք հաճախ դիտարկվում են որպես մաքուր մաթեմատիկական։ Մյուս կողմից, շատ մաքուր մաթեմատիկոսներ իրենց ոգևորությունը քաղում են բնության և հասարակական երևույթներից։


== Ծանոթագրություններ ==
Վառելիք

Վառելիքներ են կոչվում այն նյութերը, որոնց այրումը նպատակահարմար է մեծ քանակությամբ ջերմություն ստանալու համար։ Բնական վառելիքները լինում են կարծր, հեղուկ և գազային։ Վառելիքներն առաջացել են նախորդ երկրաբանական դարաշրջանում, երբ բարդ բիոքիմիական և ֆիզիկամեխանիկական պրոցեսների ազդեցությամբ տեղի է ունեցել օրգանական աշխարհի ածխացման պրոցես։ Վառելիքի արժեքավորությունը որոշվում է նրա այրման ջերմությամբ։ Վառելիքի այրվող կազմը ունի պայմանական հասկացողություն, քանի որ նրա մեջ են մտնում չայրվող ազոտ և թթվածին։ Այրվում են ածխածինը (C), ջրածինը:ծխածնի այրումից։ 1 կգ ածխածնի այրումից ստացվում է 8000 ԿԿալ ջերմություն, 1 կգ ջրածնի այրումից՝ 3200 ԿԿալ, իսկ 1 կգ ծծումբի այրումից՝ 3000 ԿԿալ։
Վառելիքի տարածված տեսակներ են բենզինը, դիզելային վառելիքը, բնական գազը և այլն։


== Տեսեք նաև ==
Պինդ վառելանյութ
Բորովսկոյ գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Բորովսկոյ գյուղական խորհուրդ (այլ կիրառումներ)Բորովսկոյ գյուղական խորհուրդ  (ուկրաիներեն՝ Борівська сільська рада), Ուկրաինայի Խարկովի մարզի Շևչենկովսկի շրջանում։
2001 թվականի տվյալներով Բորովսկոյ գյուղական խորհրդում բնակվում էր 923 մարդ։ Բնակավայրը զբաղեցնում է 45.06 կմ² տարածք։ Բնակչության խտությունը կազմում էր 20.48 մարդ/կմ²։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բանդերա շրջան (Տեխաս)

Բանդերա շրջան (անգլ.՝ Bandera County), ԱՄՆ Տեխաս նահանգի 254 վարչական միավորներից մեկը։ ԱՄՆ վիճակագրության բյուրոյի տվյալներով 2008 թվականի դրությամբ բնակչությունը կազմում էր 20 303 մարդ, իսկ 2010 թվականին՝ 20 485 մարդ։ Շրջկենտրոնն է Բանդերա բնակավայրը։


== Պատմություն ==
Բանդերա շրջանը կազմավորվել է 1856 թվականին Բեխար և Յուվալդի շրջաններից։ Այն իր անվանումը ստացել է իսպանական bandera բառից, որը թարգմանաբար նշանակում է «դրոշ»։


== Աշխարհագրություն ==
ԱՄՆ վիճակագրության բյուրոյի տվյալներով շրջանը զբաղեցնում է 2070 կմ² տարածք, որոնցից 2050 կմ²-ն զբաղեցնում է ցամաքը, իսկ մնացյալ 17 կմ²-ն կամ 0.8 %-ը՝ ջրային տարածքները։


=== Հարևան շրջաններ ===
Քեր շրջան (հյուսիս)
Քենդալ շրջան (հյուսիս-արևելք)
Բեխար շրջան (հարավ-արևելք)
Մեդինա շրջան (հարավ)
Յուվալդի շրջան (հարավ-արևմուտք)
Ռիլ շրջան (արևմուտք)


== Բնակչություն ==
ԱՄՆ վիճակագրության բյուրոյի տվյալներով 2008 թվականի դրությամբ բնակչությունը կազմում էր 20 303 մարդ, իսկ 2010 թվականին՝ 20 485 մարդ։ Ռասայական կազմը հետևյալն էր՝ 92,8% սպիտակամորթներ, 0,5% սևամորթներ կամ աֆրոամերիկացիներ, 0,8% բնիկ ամերիկացիներ, 0,3% ասիացիներ, 3,8% այլ ռասաների ներկայացուցիչներ և 1,8% երկու կամ ավելի ռասաների ներկայացուցիչներ։ 16,7%-ը կազմում էին իսպանախոսները կամ լատինոամերիկացիները (անկախ ռասայից)։ Բնակչության 17,6%-ը՝ գերմանացիներ էին, 13,7 %-ը՝ անգլիացիներ, 10,2 %-ը՝ իռլանդացիներ և 10,1 %-ը՝ ամերիկացիներ։


== Ծանոթագրություններ ==
Էդուարդ Սաֆարյան

Էդուարդ Արամի Սաֆարյան (ապրիլի 23, 1923(1923-04-23), Երևան, Հայկական ԽՍՀ, ԱԽՖՍՀ, ԽՍՀՄ - դեկտեմբերի 1, 2015(2015-12-01), Երևան, Հայաստան), հայ ճարտարապետ, ՀԽՍՀ վաստակավոր ճարտարապետ (1971)։


== Կենսագրություն ==
Էդուարդ Սաֆարյանը ծնվել է 1923 թվականին, Երևանում։ 1951 թվականին ավարտել և 1967-1977 թվականներին դասավանդել է Երևանի պոլիտեխնիկական ինստիտուտում։ 1958 թվականից աշխատել է Երևաննախագիծ ինստիտուտում (1977-1985 թվականներին՝ ճարտարապետության արվեստանոցի ղեկավար)։


== Ստեղծագործական աշխատանք ==
Էդուարդ Սաֆարյանի նախագծերով Երևանում կառուցվել են Կինոյի տունը (1975), Հայէլեկտրագործարանի բնակելի թաղամասը (1982), դեկորատիվ շատրվան Նորքի բնակելի զանգվածում (1982), Զեյթուն թաղամասի հանգստի գոտին (1985)։
Համահեղինակ է Աբովյան փողոցի բնակելի տների (1966), Պատանի մարմնամարզիկների դպրոցի (1967), Հարավարևմտյան շրջանի Ա-1 և Ա-2 միկրոշրջանների կառուցապատման (1976), «Անի» (1972) և «Դվին» (1978, ՀԽՍՀ պետական մրցանակ՝ 1979) հյուրանոցների, «Հայաստան» կինոթատրոնի (1985), Երևանի ժողովրդական տնտեսության ինստիտուտի համալիրի (1991, այժմ՝ Ռազմական ինստիտուտի ուսումնական մասնաշենք) և այլ նախագծերի։


== Պարգևներ ==
Խորհրդային ճարտարապետության նվաճումների (1958, 1967, 1972, 1985) և սիրողական ֆիլմերի («Քարերն են խոսում») 1962 թվականի համամիութենական ստուգատեսների դափնեկիր։ 2012 թվականին խրախուսվել է ՀՀ Վարչապետի շնորհակալագրով։ 2013 թվականի մայիսի 24-ի ՀՀ Նախագահի հրամանագրով պարգևատրվել է Անանիա Շիրակացու մեդալով։


== Պատկերասրահ ==


== Ծանոթագրություններ ==
Վիվիեռ օ Կուր

Վիվիեռ օ Կուր (ֆր.՝ Vivier-au-Court), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 3392 մարդ, բնակչության խտությունը` 363.17 մարդ/կմ²։ Բնակավայրը զբաղեցնում է 9.34 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 95 կմ հյուսիս, Շառլվիլ Մեզիեր քաղաքից 10 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 2193 աշխատունակ (15-64 տարեկան) բնակիչ, որոնցից ակտիվ էին 1423-ը, իսկ ոչ ակտիվները` 770։ Ակտիվության ցուցանիշը կազմում է 64,9 %։ 1423 աշխատունակ մարդկանցից աշխատել է 1209 անձ (709 տղամարդ և 500 կին)։ Գործազուրկ են եղել 214 անձ (107 տղամարդ և 107 կին)։ 770 անաշխատունակներից 242-ը եղել են աշակերտներ կամ ուսանողներ, 172-ը` թոշակառուներ, իսկ 356-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Սոլֆատարներ

Սոլֆատարներ (իտալերեն՝ solfatara, Նեապոլի մոտ գտնվող Սոլֆատարա հրաբխի անունից (< իտալ․ solfo - ծծումբ)), հրաբխի լանջերի, խառնարանի հատակի և պատերի ճեղքվածքներից ու անցքերից, լավային և հրաբեկորային հոսքերի մակերևույթներից անջատվող ծծմբային գազի ու ծծմբաջրածնի շիթեր՝ ջրային գոլորշու, ածխաթթվային և ուրիշ գազերի խառնուրդներով։ Ջերմաստիճանը՝ 100-300 °C։ 
Հայկական հրաբխային բարձրավանդակում սոլֆատարներ անպատվում են Նեմրութ հրաբխի վրա (Վանա լճից արևմուտք)։
Ֆարհադ Բադալբեյլի

Ֆարհադ Շամսի օղլի Բադալբեյլի (ադրբ.՝ Fərhəd Şəmsi oğlu Bədəlbəyli, դեկտեմբերի 27, 1947(1947-12-27), Բաքու, Ադրբեջանական ԽՍՀ, ԽՍՀՄ), ադրբեջանցի դաշնակահար, Ադրբեջանական ԽՍՀ վաստակավոր արտիստ (1972), Ադրբեջանական ԽՍՀ ժողովրդական արտիստ (1978), Պետական Մրցանակի Դափնեկիր (1986), ԽՍՀՄ ժողովրդական արտիստ (1990) , Ուզեիր Հաջիբեկովի անվան Բաքվի երաժշտական ակադեմիայի ռեկտոր;


== Կենսագրություն ==
Ֆարհադ Բադալբեյլին ծնվել է 1947 թվականի դեկտեմբերի 27-ին Բաքվում, հայտնի ռեժիսորը, Ադրբեջանի ԽՍՀ ժողովրդական արտիստ ՛Շամսի Բադալբեկլիի  ընտանիքում։ 1965-1969 թվականներին սովորել է Հաջիբեկովի անվան Ադրբեջանի պետական կոնսերվատորիայում։ 1969-1971 թվականներին սովորել է Չայկովսկու անվան Մոսկվայի պետական կոնսերվատորիայի ասպիրանտուրայում։ 1986-1989 թվականներին եղել է Ադրբեջանի երաժշտական ընկերության վարչության նախագահի առաջին պատգամավորը։ Ֆարհադ Բադալբեյլիի նախաձեռնությամբ ստեղծվեց Բաքվի արվեստի կենտրոնը։ 1987-1996 թվականներին եղել է կենտրոնի նախագահ։ Այնուհետև նա ստեղծեց Ադրբեջանի երաժշտական աշխատողների միությունը։ 1989 թվականից նա այս միության ղեկավարն է։
1995 թվականից հանդիսանում է «Ադրբեջանի մշակույթի բարեկամներ» հիմնադրամի անդամ։ 1971 թվականից Ֆարհադ Բադալբեյլին դասավանդում է Ադրբեջանի պետական կոնսերվատորիայում։ (1976-դոցենտ, 1983-պրոֆեսոր). 1991 թվականից Ֆարհադ Բադալբեյլին եղել է Բաքվի երաժշտական ակադեմիայի ռեկտոր։


== Կոչումներ ու պարգևներ ==
Ադրբեջանական ԽՍՀ վաստակավոր արտիստ (1972)
Ադրբեջանական ԽՍՀ ժողովրդական արտիստ (1978)
ԽՍՀՄ ժողովրդական արտիստ (1990)
«Պատվի նշան» օրդեն(1997)
Ադրբեջանի ԽՍՀ Գերագույն Խորհրդի պատվավոր հրամանագիր  (24.02.1979) 
Պետական Մրցանակի Դափնեկիր(1986)
պրոֆեսոր(1983)
Ֆրանսիական գրականության և արվեստի շքանշան - (2000)


== Տես նաև ==
Աղաբաջի Ռզաևա
Աֆրասիաբ Բադալբեկլի
Հաջի Խանմամեդով
Ջովդեթ Հաջիև
Ռաուֆ Հաջիև


== Ծանոթագրություններ ==
Դրամական չեկ

Դրամական չեկ, բանկի կողմից երաշխավորված չեկ, որը կազմված է բանկի սեփական միջոցներից և ստորագրվում է գանձապահի կողմից։ Դրամական չեկերը դիտվում են որպես երաշխավորված միջոցներ, քանի որ եկամտաբեր գումարի համար պատասխանատու է բանկը, այլ ոչ թե գնորդը։ Դրանք սովորաբար պահանջվում են անշարժ գույքի և միջնորդային գործարքների համար։
Բանկային հաշվին ավանդված իրական դրամական չեկերը սովորաբար մաքրվում են հաջորդ օրը։ Դրամական չեկն անձամբ ավանդելիս հաճախորդը կարող է պահանջել «հաջորդ օրվա առկայություն»։ Դրամական կեղծ չեկերը կարող են վերադարձվել ավանդելուց 2 շաբաթ հետո։
Քանի որ դրամական չեկերը բանկերից մաքրելու համար շաբաթներ են տևում, դրանք հաճախ կեղծվում են խարդախության սխեմաների մեջ։ Չեկն ստացողն այն կարող է փոխանցել իր հաշվին և միջոցներ վերցնել հաջորդ օրվա առկայության պայմաններում` ենթադրելով, որ դա օրինական է։ Բանկին հնարավոր է չտեղեկացնեն, որ չեկը կեղծ է, գուցե մինչև հաճախորդը խարդախ ավանդով հասանելիք միջոցները հետ վերցնելուց մի քանի շաբաթ անց, մինչ այդ ժամանակ հաճախորդը օրինական պատասխանատվություն կկրի արդեն վերցված կանխիկ դրամի համար։
Հաճախորդը բանկից պահանջում է դրամական չեկ, իսկ բանկը հաճախորդի հաշվից անմիջապես գանձում է գումարը և ստանձնում դրամական չեկը լրացնելու պատասխանատվությունը, ի տարբերություն անձնական չեկի, որի համար բանկը հաճախորդի հաշվից չի դեբետացնում գումարը, քանի դեռ չեկը չի ավանդվել կամ առձեռն դարձել ընդունողի կողմից։
Դրամական չեկը նույնը չէ, ինչ գանձապահի չեկը, որը հայտնի է նաև որպես դրամատիրոջ դրաֆտ, որը բանկի հաճախորդին տրամադրված կամ փոխանցման նպատակներով բանկից ձեռք բերված, բանկի կողմից կազմված չեկ է։ Այն ձեռք բերված է այլ բանկի կամ վճարման ենթակա բանկի միջոցով։
Դրամական չեկը նույնպես տարբերվում է վավերացված չեկից, որը հաճախորդի կողմից գրված և հաճախորդի հաշվին կազմած անձնական չեկ է, որի վրա բանկը հաստատում է, որ ստորագրությունն իրական է, և որ հաճախորդը հաշվում ունի բավարար միջոցներ` չեկը ծածկելու համար։
Բացի այդ, դրամական չեկը չպետք է շփոթել հաշվիչ չեկի հետ, որը ոչ անձնավորված չեկ է։ Այն տրամադրվում է բանկի կողմից` հաճախորդի կողմից հետ կանչումներ կամ վճարումներ կատարելու համար, սակայն դա երաշխավորված չէ և գործառույթով համարժեք է անհատական չեկին։


== Սահմանում ==
Ըստ Սովետական մեծ հանրագիտարանի՝ դրամական չեկը օգտագործվում է բիզնեսում` կանխիկ գումար ստանալու համար։
Մի շարք տնտեսագետներ դրամական չեկը սահմանում են` որպես սահմանված ձևի փաստաթուղթ, որը պարունակում է չեկը տվողի՝ առանց պայմանի հրամանը վարկային հաստատությանը՝ դրանում նշված գումարը որոշակի անձին կամ չեկը ներկայացնողին վճարելու մասին։


== Տես նաև ==
Չեկ


== Ծանոթագրություններ ==
Միջին Բեբեխա

Միջին Բեբեխա (ռուս.՝ Средняя Бебеха), գետ Ռուսաստանում, հոսում է Արխանգելսկի մարզում։ Գետի երկարությունը 7 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկոմու ավազանային շրջանին, գետի ջրատնտեսային տեղամասը Վյատա գետն է, գետի ենթաավազանը Վետկա գետն է։ Գետի գետային ավազանը Կոտելնիչ գետն է՝ մինչև Կամ.

Ջրային օբյեկտի, պետական ջրային գրանցման կոդը - 10010300212111100030429
Հիդրոլոգիական ուսումնասիրությունների կոդը - 111103042
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գումլը (լեռ)

Գումլը, լեռ Կարսի սարահարթում, Սարիղամիշ քաղաքից 21 կմ հարավ-արևմուտք։ Լանջերն անտառապատ են։ Բարձրությունը 2370 մ է։


== Ծանոթագրություններ ==
Բուբնովո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ԲուբնովոԲուբնովո (ռուս.՝ Бубново), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բորգի

Բորգի  (իտալերեն՝ Borghi), կոմունա Իտալիայում, գտնվում է Էմիլիա Ռոմանիա մարզի Ֆորլի Չեզանա գավառում։
Բնակչությունը ըստ 2008 թվականի տվյալների կազմում է՝ 2390 մարդ։ Բնակչության միջին խտությունը՝ 79 մարդ/կմ²։ Զբաղեցնում է 30 կմ² տարածք։ Փոստային ինդեքս՝ 47030։ Հեռախոսային կոդը` +39 0541:


== Ժողովրդագրություն ==
Բնակչության աճը


== Կապի տվյալներ ==
Հեռախոս` 0541 947411,0541 947405
Էլեկտրոնային փոստ՝ protocollo@comune.borghi.fc.it
Պաշտոնական կայք՝http://www.comune.borghi.fc.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կոտայքի մարզի ընդհանուր իրավասության դատարան

Կոտայքի մարզի ընդհանուր իրավասության դատարան, Հայաստանի Հանրապետության դատական համակարգի մաս կազմող ընդհանուր իրավասության դատարան, որին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Դատարանի իրավասության ներքո է ՀՀ Կոտայքի մարզը։


== Իրավասություն ==
Դատարանին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Կոտայքի մարզի ընդհանուր իրավասության դատարանը վերահսկողություն է իրականացնում մինչդատական վարույթի նկատմամբ (այդ թվում՝ լուծում է կալանքը՝ որպես խափանման միջոց ընտրելու, բնակարանում խուզարկությունը թույլատրելու հետ կապված հարցերը), ինչպես նաև ըստ էության քննում է քրեական դատավարության օրենսդրությամբ նախատեսված այլ գործեր։


== Դատավորներ ==
Կոտայքի մարզի ընդհանուր իրավասության դատարանը կազմված է դատարանի նախագահից և ութ դատավորից.

Վարդան Ներսիկի Ստեփանյան, դատարանի նախագահ,
Նելլի Լիպարիտի Գալստյան, դատավոր,
Գագիկ Զենիկի Հեբոյան, դատավոր,
Արիստակես Վարդանի Սիսակյան, դատավոր,
Վաղինակ Կարլենի Մկրտչյան, դատավոր,
Տիգրան Ռոբերտի Փոլադյան, դատավոր,
Հովհաննես Ռաֆիկի Ավագյան, դատավոր,
Աշոտ Սուրենի Խաչիկյան, դատավոր,
Գեղամ Մերուժանի Մարգարյան, դատավոր։


== Նստավայրեր ==
Կոտայքի մարզի ընդհանուր իրավասության դատարանը ունի չորս նստավայր հետևյալ հասցեներով.

ՀՀ, Կոտայքի մարզ, ք. Հրազդան, Միկրոշրջան թաղամաս, 13-րդ փող., 1/1,
ՀՀ, Կոտայքի մարզ, ք. Չարենցավան, Երիտասարդական, 2/1,
ՀՀ, Կոտայքի մարզ, ք. Եղվարդ, Չարենցի, 29,
ՀՀ, Կոտայքի մարզ, ք. Աբովյան, Կոտայքի, 8։


== Ծանոթագրություններ ==
Սեն Սիր սյուր Մանտոն

Սեն Սիր սյուր Մանտոն  (ֆր.՝ Saint-Cyr-sur-Menthon), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Էնի դեպարտամենտում։ Պոն դե Վել շրջանի Բուրկ ան Բրես նահանգում։
Կոմունայի կոդը՝ 01343։


== Աշխարհագրություն ==
Կոմունան Փարիզ քաղաքից գտնվում է 350 կմ հարավ-արևելք, դեպի հյուսիս Լիոն քաղաք, 60 կմ է և 22 կմ արևմուտք Բուրկ ան Բրեսից։


== Կլիմա ==
Կլիման կիսախոնավ է, ձմռանը ցուրտ է իսկ ամռանը տաք։ Կոմունայում անձրևներ հաճախ են լինում, հիմնականում ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 1636 մարդ։


== Վարչակազմ ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 1049 մարդկանցից 840-ը տնտեսապես ակտիվ են եղել, 209-ը `պասիվ (ակտիվության ցուցանիշը` 80,1 % է, 1999 թվականին՝ 75.7 %)։ 840 ակտիվ բնակիչներից աշխատել են 797-ը (406 տղամարդ, 391 կին), գործազուրկ է եղել 43 մարդ (21 տղամարդ և 22 կին)։ 209 պասիվներից 75 հոգի եղել են աշակերտ կամ ուսանող, 90-ը՝ թոշակառու, 44 պասիվ են եղել այլ պատճառներով։


== Տեսարժան վայրեր ==
Տրավերնի ֆերմա
Գրան դյու Լյուի Ֆերմա
Պլանոնի Ֆերմա
Կարոնի Գոմը


== Հարևան երկրներ ==
 Շտրաուբենխարդտ (Գերմանիա, 2000)


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Ֆրանսիայի տնտեսական հետազոտությունների և վիճակագրության ազգային ինստիտուտ (ֆր.)
cassini.ehess.fr. Проверено 15 мая 2014
Ռեբաստե (գյուղ, Պուկա շրջան)

Անվան այլ կիրառումների համար տե՛ս՝ ՌեբաստեՌեբաստե (էստ․՝ Rebaste), գյուղ Էստոնիայի Վալգամաա նահանգի Պուկա շրջանում։
2011 թվականի տվյալներով գյուղում բնակվում էր 62 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կուզեևո (գյուղ, Բալտաչևսկի շրջան)

Անվան այլ կիրառումների համար տե՛ս՝ ԿուզեևոԿուզեևո (ռուս.՝ Кузеево, բաշկիրերեն՝ Күҙәй), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 174 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չեզոք հոսանք

Չեզոք հոսանք, թույլ փոխազդեցության մեխանիզմներից մեկը, որը քվարկների և լեպտոնների միջև միջնորդ է հանդիսանում վիրտուալ Z-բոզոնների փոխանակությամբ, ընդ որում սկզբնական և վերջնական մասնիկների էլեկտարական լիցքը չի փոխվում։ Z-բոզոնները փոխազդում են ստանդարտ մոդելի բոլոր մասնիկների հետ, բացի գլյուոններից։
Չեզոք հոսանքների գոյությունը 1973 թվականին կանխատեսել են Աբդուս Սալամը, Շելդոն Գլեշոուն և Սթիվեն Վայնբերգը։ Տեսությունը փորձարարական հաստատում ստացավ 1974 թվականին ՑԵՌՆ-ում Գարգամել բշտիկային խցիկի փորձերով։
Թույլ չեզոք հոսանքների հայտնագործումը էական քայլ եղավ էլեկտրամագնիսականության և թույլ ուժերի միավորման համար էլեկտրաթույլ փոխազդեցության մեջ և հանգեցրեց W- և Z- բոզոնների բացահայտմանը։


== Տես նաև ==
Լիցքավորված հոսանք


== Գրականություն ==
Չեզոք հոսանք հոդվածը ֆիզիկական հանրագիտարանում(ռուս.)
D.A. Bromley (2000)։ Gauge Theory of Weak Interactions։ Springer։ ISBN 3-540-67672-4
Քովքեբ Սաֆարալիևա

Քովքեբ Քամիլ կըզը Սաֆարալիևա (ադրբ.՝ Kövkəb Kamil qızı Səfərəliyeva, հունվարի 3, 1907(1907-01-03), Բաքու, Ռուսական կայսրություն - հունիսի 27, 1985(1985-06-27), Բաքու, Ադրբեջանական ԽՍՀ, ԽՍՀՄ), Ադրբեջանի առաջին դաշնակահար-մանկավարժ, պրոֆեսոր մեթոդիստ, հրապարակախոս և  կազմակերպիչ, Ադրբեջանական ԽՍՀ ժողովրդական արտիստ (1972):


== Կենսագրություն ==
Քովքեբ Սաֆարալիևան ծնվել է 1907 թվականին Բաքու քաղաքում։ 1915 թվականին, ութ տարեկան հասակում ընդունվել է Մարինսկու անվան միջնակարգ դպրոց։ Նա նաև մասնակցել է դաշնամուրի դասերին։ 
1916 թվականին ուսումը շարունակել է երաժշտական ​​քոլեջում։
1917-18 թվականներին Ադրբեջանի Դեմոկրատական ​​Հանրապետության ստեղծման հետ կապված իրավիճակը և այս ուղղությամբ տեղի ունեցող քաղաքական իրադարձությունները սկսեցին փոխվել։ 1920 - ական թվականներին ժողովրդավարական դասի դեմ սկսվեցին սուր ճնշումներ։ Այս բռնաճնշումների ազդեցությունն աննկատ չի մնում Սաֆարալիևների ընտանիքի կողմից։ Կովկեի հայրը ՝ Քամիլ բեկ Սաֆարալիևը, մահացել է 1920 թվականի նոյեմբերի 27 - ին սրտի կաթվածից, 48 տարեկան հասակում։
1926 թվականին Քովքեբ Սաֆարալիևան ավարտել է երաժշտական ​​քոլեջը և, չնայած շատ երիտասարդ լինելուն, նա հրավիրվել է աշխատելու Թուրքիայի կանանց ճեմարանում։ Այստեղ նա սկսել է իր առաջին մանկավարժական գործունեությունը։ Հենց այս ճեմարանում է սկսել Ուզեյիր բեկի և Քովքեբ խանումի ծանոթությունն ու համատեղ գործունեությունը։
Երաժշտական ​​քոլեջն ավարտելուց հետո Սաֆարալիևան ընդունվել է պետական ​​կոնսերվատորիայի դաշնամուրի բաժինը։ Քովքեբ Սաֆարալիևան 1932 թվականին ավարտել է Ադրբեջանի պետական ​​կոնսերվատորիան և դարձել նույն կրթական հաստատության պրոֆեսոր (1952)։
1937 թվականին Քովկեբ խանումը Կոնսերվատորիայի ներքո հիմնել է միջնակարգ երաժշտական ​​դպրոց (այժմ ՝ Բյուլբուլի դպրոց) և եղել դրա տնօրեն(1937–1952)։ 1940 թվականի ապրիլի 23 - ին նրան շնորհվել է Ադրբեջանական ԽՍՀ արվեստի վաստակավոր գործչի կոչում։
Բաքվի թիվ 16 մանկական երաժշտական ​​դպրոցը կրում է Քովկեբ Սաֆարալիևայի անունը։ Նա եղել է Ասաֆ Զեյնալլու կինը։


== Ծանոթագրություններ ==
Իհսիմի շրջան

Իհսիմի շրջան (արաբ․՝ ناحيةإحسم‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Իդլիբի մարզում։ Հանդիսանում է Առիհայի գավառի երեք շրջաններից մեկը։
Վարչական կենտրոնն Իհսիմ քաղաքն է։ Ըստ 2004 թվականի պաշտոնական մարդահամարի տվյալներով շրջանը ունի 65,409 բնակչություն։ Քաղաքն ու շրջական ավանները կազմում են 65,409 քառ.կմ տարածք։
Ունի 20 գյուղ և ավան՝

Իհսիմ (արաբ․՝ احسم‎‎)
Աբդիտա (արաբ․՝ ابديتا‎‎)
Աբլին (արաբ․՝ ابلين‎‎)
Դեյր Սունբուլ (արաբ․՝ دير سنبل‎‎)
Ռամի (արաբ․՝ الرامي‎‎)
Բալշուն (արաբ․՝ بلشون‎‎)
Բսամես (արաբ․՝ بسامس‎‎)
Մոզրա (արաբ․՝ الموزرة‎‎)
Այն Լարուզ (արաբ․՝ عين لاروز‎‎)
Մաղարա (արաբ․՝ المغارة‎‎)
Արնաբա (արաբ․՝ ارنبة‎‎)
Բալյուն (արաբ․՝ بليون‎‎)
Ջոսեֆ (արաբ․՝ جوزف‎‎)
Բարա (արաբ․՝ البارة‎‎)
Ֆարկիա (արաբ․՝ فركيا‎‎)
Քաֆր Հայա (արաբ․՝ كفر حايا‎‎)
Մարատա (արաբ․՝ معراتة‎‎)
Մարայան (արաբ․՝ مرعيان‎‎)
Կանսաֆրա (արաբ․՝ كنصفرة‎‎)


== Ծանոթագրություններ ==
Հովհան Մամիկոնյան

Հովհան Մամիկոնյան (VII–VIII դարեր), միջնադարյան հայ պատմիչ, որի, ինչպես նաև Ս. Կարապետ վանքի վանահայր Զենոբ Գլակ Ասորու անունով մեզ է հասել «Տարոնի պատմություն» աշխատությունը։ Աշխատանքի առաջին մասում ներկայացված է IV դարում Մեծ Հայքի Տարոն գավառում քրիստոնեության տարածման հանգամանքները։ Երկրորդ մասը՝ քրիստոնեության տարածումից հետո օտար զավթիչների դեմ (Բյուզանդիա, Սասանյան Պարսկաստան) Տարոնի հայության դյուցազնական պայքարի էպիկական-գեղարվեստական պատկերումն է։ Հայագետների կողմից «Տարոնի Պատմությունը» համարվում է VII-IX դարերի սահմաններում գրված կամ հավաքված-խմբագրված ժողովածու։


== Աշխատություններ և թարգմանություններ ==
Պատմութիւն Տարօնոյ
Հովհան Մամիկոնյանի «Տարոնի պատմության» թվային տեքստը
Հովհան Մամիկոնյան, Տարոնի պատմություն, թարգմանությունը, ներածությունը և ծանոթագրությունները Վարդան Վարդանյանի, Երևան, 1989:


== Արտաքին հղումներ ==
Հովհան Մամիկոնյան
Յովհան Մամիկոնեան
Քրիստիան Ֆրիդրիխ Հեբել

Հեբել Քրիստիան Ֆրիդրիխ  (մարտի 18, 1813(1813-03-18)[…], Վեսելբուրեն - դեկտեմբերի 13, 1863(1863-12-13)[…], Վիեննա, Ավստրիական կայսրություն), գերմանացի գրող։
Տասնիններորդ դարի գերմանական խոշորագույն ողբերգակներից։ 1840 թվականին հրատարակել է «Հուդիթ» ողբերգությունը, որից հետո կնոջ ողբերգական վիճակը դարձել է նրա ստեղծագործության հիմնական թեման։ Հեբելը իր պիեսների սյուժեները սովորաբար վերցրել է Աստվածաշնչից, դիցաբանությունից, գրականությունից, պատմությունից։ Ժամանակակից թեմայով գրված միակ դրաման «Մարիամ Մագթաղինացին» է (1844)։ Գրել է նաև «Հերովդեսը և Մարիամնան» (1850), «Դիգը և նրա մատանին» (1856), «Ագնես Բեռնաուեր» (1851) պիեսները։ Նրա վերջին ավարտուն դրամատիկական գործը «Նիբելունգներ» (1862) եռերգությունն է։


== Ծանոթագրություններ ==
Ուեզի

Ուեզի (ֆր.՝ Ouézy), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 261 մարդ, բնակչության խտությունը` 57.36 մարդ/կմ²։ Բնակավայրը զբաղեցնում է 4.55 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ արևմուտք, Կան քաղաքից` 23 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 163 աշխատունակ (15-64 տարեկան) բնակիչ, որոնցից ակտիվ էին 107-ը, իսկ ոչ ակտիվները` 56։ Ակտիվության ցուցանիշը կազմում է 65,6 %։ 107 աշխատունակ մարդկանցից աշխատել է 104 անձ (61 տղամարդ և 43 կին)։ Գործազուրկ են եղել 3 անձ (1 տղամարդ և 2 կին)։ 56 անաշխատունակներից 14-ը եղել են աշակերտներ կամ ուսանողներ, 23-ը` թոշակառուներ, իսկ 19-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(7265) Էդիթմյուլլեր

(7265) Էդիթմյուլլեր (անգլ.՝ Edithmuller), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 30-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,441365 ա. մ., առավելագույնը մոտենում է 2,2448 ա. մ. հեռավորության վրա և հեռանում 2,6379 ա. մ.։ Արեգակի շուրջ մեկ ամբողջական պտույտ է կատարում 1393,31 երկրային օրվա ընթացքում, իր ուղեծրով շարժվելով միջինում 0,258378 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7265) Էդիթմյուլլեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գուրադեա

Գուրադեա  (իտալերեն՝ Guardea), կոմունա Իտալիայում, գտնվում է Ումբրիա մարզի Տեռնի գավառում։
Բնակչությունը կազմում է 1795 մարդ, բնակչության խտությունը՝ 46 մարդ/կմ²։ Տարածքը կազմում է 39 կմ²։ Փոստային ինդեքս՝ 5025։ Հեռախոսային կոդ՝ 0744։


== Ժողովրդագրություն ==
Բնակչության թվաքանակի փոփոխությունները.


== Քույր քաղաքներ ==
 Չամպիգնելես, Ֆրանսիա


== Պատկերասրահ ==

		


== Արտաքին հղումներ ==
http://www.comunediguardea.it/ Archived 2006-08-08 at the Wayback Machine.


== Ծանոթագրություններ ==
Սանտա Լուչիա դի Պիավե

Սանտա Լուչիա դի Պիավե (իտալերեն՝ Santa Lucia di Piave), կոմունա Իտալիայում։ Գտնվում է Վենետո մարզի Տրևիզո գավառում։
Բնակչությունը կազմում է 7226 մարդ, խտությունը՝ 380 մարդ/կմ²։ Զբաղեցնում է 19 կմ² մակերես։ Փոստային ինդեքս՝ 31025, հեռախոսային կոդ՝ 0438։


== Ծանոթագրություններ ==
A Great Big World

A Great Big World, ամերիկական երաժշտական դուետ Նյու Յորքից, որի կազմում ընդգրկված են երգիչներ և երգերի հեղինակներ Chad King-ը և Ian Axel-ը։ Համագործակցում են Epic Records լեյբլի հետ։ Խումբը հայտնի է իր "This Is the New Year" երգով, որը 2013 թվականի մայիսին հասավ մինչև  Billboard Mainstream Top 40, ինչպես նաև "Say Something" միջազգային հիթով, հատկապես Քրիստինա Ագիլերիայի հետ ձայնագրությամբ։


=== 2013-2014, Say Something ===
2013 թվականի մայիսին խումբը  Epic Records-ում թողարկեց երեք երգեր։ Նրանք իրենց շրջագայությունն ավարտեցին EP-ի թողարկումով։
2013 թվականի սեպտեմբերի 3-ին ամերիկյան So You Think You Can Dance պարային կազմակերպությունը ընտրել է Say Something երգը եզրափակման համար : Հաջորդ օրը iTunes-ում երգը զբաղեցնում էր արդեն 20-րդ հորիզոնականը։ Քրիստինա Ագիլերան հետագայում լսելով այս երգը ցանկություն հայտնեց ձայագրվելու և այս տարբերակը թողարկվեց 2014 թվականի նոյեմբերի 4-ին և iTunes-ում հասավ մինչև առաջին հորիզոնականը։ Հաջորդ օրը A Great Big World և Ագիլերան հարցազրույց տվեցին հեռուստատեսությանը։ Հաջորդ օրը երգն արդեն առաջին հորիզոնականում էր, առաջին շաբաթվա ընթացքում վաճառվելով 189,000 օրինակով : 2013 թվականի նոյեմբերի 19-ին թողարկվեց նաև երգի տեսահոլովակը։
2014 թվականի հունվարի 21-ին թողարկվեց նրանց առաջին  Is There Anybody Out There?, ալբոմը։


=== 2015- մինչ այսօր։ When the Morning Comes ===
2015 թվականի ապրիլի 21-ին  A Great Big World իրենց Facebook-ի էջում նշեցին, որ Իանը և Չադն արդեն սկսել են աշխատել հաջորդ ալբոմի վրա։ Խումբը հայտարարել է նաև, որ ալբոմի առաջին սինգլը կթողարկեն Instagram-ի միւոցով, հուլիս ամսվա կեսերին։ 2015 թվականի հուլիսի 22-ին թողարկվեց նրանց "Hold Each Other" երգը։ 2015 թվականի հուլիսի 24-ին թողարկվեց երգը non-rap տարբերակը։ 2015 թվականի նոյեմբերի 13-ին թողարկվեց նրանց ալբոմը՝When the Morning Comes վերնագրով։
Նրանք գրում են երաժշտություններ արդեն մի քանի տարի


== Սկավառակագրություն ==


=== Ստուդիական ալբոմներ ===


=== Սինգլներ ===


==== Երգիչների մասնկացությամբ ====


==== Պրոմո սինգլներ ====


=== Երաժշտական տեսահոլովակներ ===


== Մրցանակներ և անվանակարգեր ==


== Ծանոթագրություններ ==
Բլագոդատնոե (գյուղ, Վոլչանսկի շրջան)

Անվան այլ կիրառումների համար տե՛ս՝ ԲլագոդատնոեԲլագոդատնոե (ուկրաիներեն՝ Благодатне), գյուղ Ուկրաինայի Խարկովի մարզի Վոլչանսկի շրջանում։ Բնակավայրը նախկինում նաև անվանվել է Մալայա Վոլոխովկա։ Հիմնադրվել է 1750 թվականին։
2001 թվականի տվյալներով Բլագոդատնոե գյուղում բնակվում էր 179 մարդ։ Բնակավայրը զբաղեցնում է 0,387 կմ² տարածք։ Բնակչության խտությունը կազմում էր 462,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յոթ բյուրեղապակյա գնդերը

Բիւրեղեայ 7 գնդիկները (ֆրանսերեն՝ Les 7 boules de cristal) Թենթենի արկածները պատկերապատումների շարքի տասներորդ գիրքն է, որ հեղինակն է բելգիացի Էրժեն։ Գրքում որպես հերոս հանդես է գալիս երիտասարդ լրագրող Թենթենը։
Գիրքը արևմտահայերենի է թարգմանվել 2006 թվականին՝ Ռուզան և Ժան-Վարուժան Կյուրեղյանի կողմից և լույս տեսել Սայջեստ սարլ հրատարակչության միջոցով։


== Աղբյուրներ ==


== Արտաքին հղումներ ==
Պաշտոնական կայք
126 (թիվ)

126 (հարյուր քսանվեց), բնական թիվ է։


== Մաթեմատիկայում ==
126-ի թվանշանների գումարը հավասար է 9-ի
126-ի թվանշանների արտադրյալը հավասար է 12-ի
126-ը զույգ եռանիշ թիվ է
126-ի քառակուսին հավասար է 15 876-ի
126-ը հարշադի թիվ է


== Ֆիզիկայում ==
Մոգական թվերից մեկն է։


== Այլ ==
126 թ., Մ.թ.ա. 126 թ.
Տարվա 126-րդ օրը մայիսի 6-ն է (նահանջ տարիներին՝ մայիսի 5-ը)
ASCII-ում «~» նշանի համարը


== Ծանոթագրություններ ==
Զբրոշկովո

Զբրոշկովո (ուկրաիներեն՝ Зброшкове), գյուղ Ուկրաինայի Նիկոլաևի մարզի Դոմանյովկայի շրջանում։
2001 թվականի տվյալներով Զբրոշկովո գյուղում բնակվում էր 265 մարդ։ Բնակավայրը զբաղեցնում է 0,616 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էրբիս

Էրբիս (ֆր.՝ Herbisse), համայնք Ֆրանսիայի Գրանդ Էստ մարզի Օբ գավառում։
Բնակչությունը 2012 թվականի դրությամբ կազմում է 176 մարդ, բնակչության խտությունը` 7.99 մարդ/կմ²։ Բնակավայրը զբաղեցնում է 22.04 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ արևելք, Շալոն ան Շամպայն քաղաքից` 45 կմ հարավ-արևմուտք, Տրուա քաղաքից` 37 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 110 աշխատունակ (15-64 տարեկան) բնակիչ, որոնցից ակտիվ էին 79-ը, իսկ ոչ ակտիվները` 31։ Ակտիվության ցուցանիշը կազմում է 71,8 %։ 79 աշխատունակ մարդկանցից աշխատել է 69 անձ (41 տղամարդ և 28 կին)։ Գործազուրկ են եղել 10 անձ (5 տղամարդ և 5 կին)։ 31 անաշխատունակներից 5-ը եղել են աշակերտներ կամ ուսանողներ, 14-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Մուտալ

Մուտալ (ռուս.՝ Мутал, բաշկիրերեն՝ Мотал), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գեորգիոս Սֆրանցես

Գեորգիոս Սֆրացես (Ֆրանցես) (1401 — 1477/78), բյուզանդական պատմիչ, դիվանագետ, քաղաքական գործիչ։ Պալեոլոգոսների հարստության վերջին երեք կայսրերի օրոք էական դեր է խաղացել օսման, սուլթանության և արեմտաեվրոպական երկրների հետ դիվանագիտական բանակցություններում։ Գրել է պատմական երկ («Փոքր ժամանակագրություն»), որն ընդգրկում է իր ապրած ժամանակի կարևոր իրադարձությունները։ 16-րդ դարից Սֆրացեսին է վերագրվել ես մեկ պատմական երկ՝ այսպես կոչված «Մեծ ժամանակագրությունը» (բովանդակում է Բյուզանդիայի 1258—1481 թվականների պատմական իրադարձությունները), որն իրականում 1570-ական թվականներին կատարված բանաքաղություն է։ 1760-ական թվականներին Մելքիսեդեկ Թարգմանը (Բանասեր) և Հարությունը «Մեծ ժամանակագրությունը» Կ․ Պոլսում թարգմանել են հայերեն (Երեանի Մեսրոպ Մաշտոցի անվան Մատենադարան։
Գոնորովկա (այլ կիրառումներ)

Գոնորովկա, կարող է վերաբերել՝

Գոնորովկա - գյուղ, Ուկրաինայի Խմելնիցկիի մարզի Վոլոչիսկի շրջանում
Գոնորովկա - գյուղ, Ուկրաինայի Վիննիցայի մարզի Յամպոլի շրջանում
Գոնորովկա - գյուղ, Ուկրաինայի Վիննիցայի մարզի Պեսչանկայի շրջանում
About Damn Time

«About Damn Time», ամերիկացի երգչուհի և ռեփեր Լիզզոյի սինգլը, որը թողարկվել է 2022 թվականի ապրիլի 14-ին Nice Life Recordings և Atlantic լեյբլներում։ Երգը նրա «Special» չորրորդ ստուդիական ալբոմի առաջատար սինգլն է, որի թողարկումը տեղի է ունեցել 2022 թվականի հուլիսի 15-ին։ 2022 թվականի հուլիսին սինգլը հասել է ԱՄՆ-ի Billboard Hot 100 հիթ-շքերթի առաջին հորիզոնականին՝ դառնալով Լիզզոյի երկրորդ չարթոփերը «Truth Hurts» երգից հետո։


== Կոմպոզիցիա ==
Սինգլի կրկներգում հնչում է դաշնամուրային մոտիվ, որը ինտերպոլացված է The World's Famous Supreme Team խմբի 1984 թվականի «Hey DJ» երգի մեղեդուց։ Billboard-ից Ռանիա Անիֆտոսը նշել է, որ «About Damn Time»-ում կա «հաճելի» կրկներգ։ Stereogum-ի Ռեյչել Բրոդսկին երգը նկարագրել է որպես «ֆանկ-փոփ՝ ներծծված մեծ քանակությամբ դասական Լիզզո-իզմերով»։ Նմանապես, NME-ից Ալեքս Գալագերը երգը անվանել է «Լիզզոյի դասական տարբերակը՝ ֆանկի երանգով, որը լի է հզոր բասով, ֆլեյտայի ակնթարթորեն հիշվող մեղեդիով և թանկագին բառերով»։


== Կոմերցիոն հաջողություն ==
2022 թվականի ապրիլի 30-ին «About Damn Time» սինգլը Billboard Hot 100 ամերիկյան հիթ-շքերթում նշել է իր նորամուտը 50-րդ տեղում՝ 7000 թվային ներբեռնումներով և 6,5 մլն սթրիմինգով։ 2022 թվականի մայիսի 14-ին երգը բարձրացել է 19-րդ տեղ՝ դառնալով երգչուհու չորրորդ հիթը լավագույն քսանյակում։ Մեկ շաբաթ անց սինգլը բարձրացել է իններորդ տեղ՝ դառնալով կատարողի չորրորդ թրեքը ամերիկյան լավագույն տասնյակում։ 2022 թվականի հուլիսին սինգլը հասել է առաջին տեղը ԱՄՆ-ում (Billboard Hot 100)՝ դառնալով Լիզզոյի երկրորդ չարթոփերը «Truth Hurts»-ից հետո։


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==